Heinrich Theodor Böll (21 Dhésèmber 1917 wonten ing Koln – 16 Juli 1985 wonten ing Langenbroich, sisih kidul laladan Bonn) inggih punika salah satunggaling penulis Jerman lan pamenang Bebungah Nobel Sastra nalika taun1972.

Pagesangan 

Böll miyos wonten ing Koln. Kulawarganipun minangka panganut Katulik ingkang tangat lan dados juru damai. Piyambakipun sekolah wiwit saking taun 1922 dumugi taun 1937. Sasampunipun abituripun, piyambakipun miwiti pelatihan dados pedagang buku.

Böll boten kagabung kaliyan Hitler Jugend, saéngga piyambakipun kedah kagabung ing salabeting bala Jerman nalika Perang Donya II. Nalika taun 1939 piyambakipun wiwit sinau sastra Jerman wonten ing laladan Köln, nanging kapedhot amargi dinas militèr.

Nalika taun 1945 Böll dados tahanan perang Amérika Sarékat. Tiyang—tiyang Amérika Sarékat kepéngin ndhidhik tiyang Jerman supados demokratis. Saéngga tiyang Amérika sami nyengkuyung supados tahana saking Jerman saged ngembangaken bakat nyerat. Böll kaliyan sapérangan panulis eném sanèsipun damel group 47.

Böll nyerat kathah sastra kanthi nuansa kritik sosial. Tema utamanipun inggih punika panindhasan déning kekiyatan Katulik konservatif lan prakawis Nazi ingkang boten kapecahaken wonten ing masarakat.

Nalika taun 1970-an piyambakipun maringi kritik icalipun hukum perdata akibat perang nglawan terorisme (Faksi Tentara Merah, kelompok teroris pulitik sayap kiri wonten ing taun 1970-an ing Jerman Barat). Kanggé alesan punika, Bild-Zeitung, ariwarta pers kuning agresif lan konservatif miwiti kampanye saperlu nentang babagan punika.

Wonten ing pungkasaning taun 1970-an Böll wiwit madosi HAM wonten ing Blok Timur, papan kanca-kancanipun dumunung. Böll mbiyantu disiden Soviet Alexander Solshenizyn lan Lev Kopelev.

Nalika taun 1980-an Böll makara saperlu damel obahan perdamaian lan mrotes piranti perang nuklir wonten ing Jerman Barat.

Böll wangsul malih dhateng Gréja Katulik Roma, ingkang dipuntilar taun 1976 amargi protes, sadéréngipun tilar donya.

Yayasan Heinrich Böll 

Parté Hijau Jerman maringi nama yayasannipun Böll, Heinrich-Böll-Stiftung. Ancasipun yayasan punika inggih kerja sama internasional, nyengkuyung pamikiran 'demokratis', hukum perdata, lan pamikiran ékologi.

Bibloigrafi kapilih 
 Der Zug war pünktlich (Kreta Punika Pas Wekdal), 1949
 Das Vermächtnis (Peninggalan Tentara), dipunserat 1948-1949; terbit 1981
 Wanderer, kommst du nach Spa (Tiyang Asing, Miyosaken Tembung kanggé Bangsa Sparta), 1950
 Die schwarzen Schafe (Domba Cemeng), 1951
 Nicht nur zur Weihnachtszeit (Natal Boten Namung Sepisan Setaun), 1951
 Wo warst du, Adam? (Lan Wonten ing Pundi Panjenengan, Adam?), 1951
 Der Engel schwieg (Malaékat Méndel), dipunserat 1949-1951; terbit 1992
 Und sagte kein einziges Wort (Lan Boten Naté Ngucapaken Tembung), 1953
 Haus ohne Hüter (Griya Tanpa Pengawal), 1954
 Das Brot der frühen Jahre (Roti Awal Taun Punika), 1955
 Irisches Tagebuch (Jurnal Irlandia), 1957
 Die Spurlosen (Tiyang Ical), 1957
 Dhoktor Murkes gesammeltes Schweigen (kaweningan Kakumpul Dhokter Murke), 1958
 Billard um halb zehn (Biliar Jam Sanga Langkung Sepalih), 1959
 Ein Schluck Erde, 1962
 Ansichten eines Clowns (Badhut), 1963
 Entfernung von der Truppe (Absen Tanpa Ninggalaken), 1964
 Ende einer Dienstfahrt (Pungkasan Sawijining Misi), 1966
 Gruppenbild mit Dame (Potret Kelompok kaliyan Wanita), 1971
 Die verlorene Ehre der Katharina Blum (Pakurmatan ingkang Ical saking Katharina Blum), 1974
 Fürsorgliche Belagerung (Jaringan Aman), 1979
 Was soll aus dem Jungen bloss werden?, 1981
 Vermintes Gelände, 1982
 Die Verwundung (Kurban Kacilakan), kisah awal, terbit 1983
 Frauen vor Flusslandschaft (Wanita ing Sesawangan Kali), 1985 (terbit kanthi anumerta)

 Bernd Balzer: Das literarische Werk Heinrich Bölls. Kommentare und Interpretationen. dtv, München 1997. ISBN 3-423-30650-5 
 Werner Bellmann (Ed.): Das Werk Heinrich Bölls. Bibliographie mit Studien zum Frühwerk. Westdeutscher Verlag, Opladen 1995. ISBN 3-531-12694-6 
 Werner Bellmann (Ed.): Heinrich Böll, Romane und Erzählungen. Interpretationen. Reclam, Stuttgart 2000. ISBN 3-15-017514-3 
 Michael Butler (Ed.): The Narrative Fiction of Heinrich Böll. Social conscience and literary achievement. Cambridge 1994. 
 J.H. Reid: Heinrich Böll. A German for His Time. Berg Publishers Ltd., Oxford 1988. 
 Klaus Schröter: Heinrich Böll. Rowohlt-Verlag, Reinbek 1987. ISBN 3-499-50310-7 
 Jochen Vogt: Heinrich Böll. 2. Aufl. Beck-Verlag, München 1987. ISBN 3-406-31780-4 
 Heinrich Vormweg: Der andere Deutsche. Heinrich Böll. Eine Biographie. Kiepenheuer & Witsch, Köln 2002. ISBN 3-462-02938-X

Cathetan suku

Pranala njaba 
 Yayasan Heinrich-Böll
 Cologne Library Heinrich Böll Archive 
 Halaman Heinrich Böll 
 Nobel Archive: Böll, 1972
 http://www.heinrich-boell.de/ - situs berbasa Jerman

Lair 1917
Pati 1985
Böll, Heinrich
Pamenang Bebungah Nobel babagan sastra
Tokoh Jerman pemenang Bebungah Nobel